Η **Μαρία Δημητροπούλου** (9 Νοεμβρίου 1935) καλλιτεχνικά γνωστή ως **Μαίρη Λίντα**, είναι Ελληνίδα τραγουδίστρια λαϊκής μουσικής.

Βιογραφία
---------

Ξεκίνησε σε μικρή ηλικία από τα ταλέντα του Ορέστη Λάσκου, συνέχισε στα βαριετέ και καμπαρέ της εποχής ώσπου συνάντησε το Μανώλη Χιώτη και δημιούργησαν ένα από τα δημοφιλέστερα ντουέτα της δεκαετίας του '60. Υπήρξε μάλιστα και σύζυγός του για μια δεκαετία, με τον οποίο εμφανίσθηκαν μαζί σε αρκετές ταινίες του ελληνικού κινηματογράφου. Έκανε έναν δεύτερο γάμο, με τον Αλέξανδρο Θεοχάρη, από τον οποίο απέκτησε μία κόρη. Όπως έχει δηλώσει η ίδια, ήταν σκληρός μαζί της και την κακοποιούσε. *«Όμως, δεν άντεχα άλλο την πολύ κακή συμπεριφορά και το ξύλο. Έφυγα. Είχα τη δύναμη, όμως, γιατί είχα ένα χρυσό βραχιόλι στο χέρι μου, τη φωνή μου»* έχει πει σε μια από τις συνεντεύξεις της το 2012.

Το 1961 στο Φεστιβάλ Τραγουδιού Θεσσαλονίκης πήρε το Α' βραβείο με το τραγούδι «Απαγωγή». Πρωτοεμφανίστηκε στη δισκογραφία με το τραγούδι του Κώστα Καπλάνη «Πικρό ποτήρι».

Το 1964, κατά τη διάρκεια περιοδείας της με τον Χιώτη στις Ηνωμένες Πολιτείες, τραγούδησε στο Λευκό Οίκο προς τιμήν του προέδρου Λίντον Τζόνσον. Στον κατάλογο των δημοφιλών θαυμαστών του ζεύγους ανήκε επίσης ο θρυλικός Άντονυ Πέρκινς καθώς και η παγκοσμίου φήμης σοπράνο Μαρία Κάλλας. Η Μαίρη Λίντα έχει επηρεάσει με την ερμηνεία της πολλές νεότερες σημαντικές τραγουδίστριες, όπως η Γλυκερία, η Χαρούλα Αλεξίου, η Άννα Βίσση, η Κωνσταντίνα και η Δήμητρα Γαλάνη , με τις οποίες είχε κιόλας συνεργαστεί στο παρελθόν. 

Οι τελευταίες της εμφανίσεις σε νυχτερινά μαγαζιά ήταν: Την σεζόν 1996-1997 με την Χαρούλα Αλεξίου στο νυχτερινό κέντρο Νεφέλη, την σεζόν 2002-2003 με την Γλυκερία στο νυχτερινό κέντρο Χάραμα και την σεζόν 2011-2012 με την Άννα Βίσση στο νυχτερινό κέντρο Rex.

Δισκογραφία
-----------

Εκτός του σπουδαίου Μανώλη Χιώτη, συνεργάστηκε με τους μεγάλους συνθέτες, Μίκη Θεοδωράκη και Μάνο Χατζιδάκι.

**Μεγάλες επιτυχίες της**:

* Δε θέλω πια να ξαναρθείς
* Περασμένες μου αγάπες
* Ηλιοβασιλέματα
* Τέτοια χαρά δε θα τη δεις
* Το τελευταίο ποτηράκι
* Μυρτιά
* Ροδόσταμο
* Μαργαρίτα Μαργαρώ
* Απαγωγή
* Αφού το θες
* Μαρία τσιγγάνα
* Πάρε το δάκρυ μου
* Ροδιά
* Αθήνα κόρη τ΄ ουρανού
* Αν είσαι μάγκας όπως λες
* Άνθρωποι είμαστε
* Γεια σου
* Δε σε ρωτώ
* Δικαιολογίες
* Διώξε με
* Δύο καρδιές χωρίσανε
* Δώδεκα βράδια
* Εγώ θα τα πληρώσω
* Είμαστε ζευγάρι φίνο
* Έκανα σφάλμα να σ’ αγαπήσω
* Ένας αλήτης πέθανε
* Έρωτά μου κατεργάρη
* Εσύ είσαι η αιτία που υποφέρω
* Η αγάπη μου δε σβήνει
* Θα μου βάλεις την κουλούρα
* Θα σε περιμένω
* Θαλασσοπούλια μου
* Θέλω απόψε να γλεντήσω
* Θέλω να φύγω
* Θλίψη
* Καθαρίσαμε
* Κάνε τον πόνο σου χαρά
* Κάποιο τρένο θα περάσει
* Κίνδυνος θάνατος
* Κόκκινα χείλια
* Λαός και Kολωνάκι
* Μη μου χαλάσεις τ΄ όνειρο
* Πολλές φορές
* Που να `σαι τώρα
* Πώς ήθελα απόψε
* Ροδιά τετράκλωνη
* Σ΄ έχω κάνει πέρα
* Σβήσε τη φλόγα
* Τέτοια χαρά δε θα τη δεις
* Της ευτυχίας τα σκαλιά
* Το γκαρσόνι
* Το καινούργιο τ΄ αγοράκι μου

Παραπομπές
----------

1. ↑  (Αγγλικά) *Internet Movie Database*. nm1023070. Ανακτήθηκε στις 9  Ιανουαρίου 2016.
2. ↑  «Ο Μανώλης Χιώτης και η Μαίρη Λίντα παίζουν ζωντανά στον Λευκό Οίκο καλεσμένοι του προέδρου. Η Κάλλας αποκαλεί τη Λίντα "αηδόνι", ο Άντονι Πέρκινς και η Γκρέις Κέλυ υποκλίνονται στην αξία τους». *ΜΗΧΑΝΗ ΤΟΥ ΧΡΟΝΟΥ*. 9 Ιουλίου 2015. Ανακτήθηκε στις 16 Νοεμβρίου 2022.
3. ↑  8905-Μαίρη-Λίντα-«Τα-έχω-ζήσει-όλα-».html e-Orfeas.gr

Εξωτερικοί σύνδεσμοι
--------------------

* Η επίσημη ιστοσελίδα του Φεστιβάλ Τραγουδιού Θεσσαλονίκης
* Μαργαρίτα Μαργαρώ
* Μαίρη Λίντα στην IMDb